wickkiey/tamil-wikipedia-chunked huggingface dataset:
# பிரதமர் தேசிய நிவாரண நிதி

1948 ல், பாகிஸ்தானிலிருந்து இடம்பெயர்ந்த இந்தியர்களுக்கு உதவுவதற்காக அன்றைய பிரதமர் ஜவஹர்லால் நேருவின் வேண்டுகோளுக்கிணங்க பொதுமக்களின் பங்களிப்புடன் உருவாக்கப் பட்டது தான் *பிரதமரின் தேசிய நிவாரண நிதி*. தற்போது இந்நிதி வெள்ளம், பூகம்பம், புயல் மற்றும் சூறாவளி போன்ற இயற்கை அழிவுகளினால் உயிரிழந்தவர்களின் குடும்பத்திற்கு அல்லது பாதிக்கப்பட்டவர்களுக்கு உடனடி நிவாரணத்திற்காக வழங்கப்படுகிறது. பெரும் கலவரங்கள் அல்லது பெரும் விபத்து போன்றவற்றினால் பாதிக்கப்பட்டவர்க்கும் இந்நிதி வழங்கப்படுகிறது. இதய அறுவைசிகிச்சை, நுரையீரல் மாற்று அறுவை சிகிச்சை, புற்று நோய் போன்ற மருத்துவ சிகிச்சைகளுக்கும் இந்நிதி பயன்படுகிறது. பிரதமரின் அறிவுறுத்தலின் பேரில் இந்நிதி பாதிக்கப்பட்டவர்களுக்கு வழங்கப்படுகிறது.  
இந்நிதி முழுக்க முழுக்க பொதுமக்களின் பங்களிப்பை மட்டுமே கொண்டது. இந்நிதி பொதுத்துறை வங்கிகளில் இருப்புக் கணக்கில் முதலீடு செய்யப்படுகிறது. இதற்காக வழங்கப்படும் நிதிக்கு முழுமையான வருமான வரி விலக்கு அளிக்கப்படுகிறது.
# குறுங்கீரனார்

**குறங்கீரனார்** சங்ககாலப் புலவர்களில் ஒருவர். அவரது பாடலாக ஒன்றே ஒன்று சங்கத்தொகை நூல்களில் இடம் பெற்றுள்ளது. அது குறுந்தொகையில் 382-ம் பாடலாக அமைந்துள்ளது.
# குறுங்கீரனார்

## குறுந்தொகை 382 பாடல் தரும் செய்தி

- முல்லைத்திணை  
*வருவேன்* என்று தலைவன் சொல்லிச் சென்ற கார்காலம் வந்துவிட்டது. முல்லைப் பூவும், தளவம் பூவும் பூத்து மணம் பரப்புகின்றன. பொருள் தேடப் பிரிந்து சென்ற தலைவன் திரும்பவில்லை. அதை எண்ணித் தலைவிக்குக் கவலையாக உள்ளது. அவளது கவலையைப் போக்கத் தோழி அதனை 'வம்புப் பெய்யும் மாரி' என்று சொல்லித் தலைவியை ஏமாற்ற முயல்கிறாள். இது மாரிக் காலமாயின் அவர் வந்திருப்பாரே என்றும் கூறுகிறாள். இப்படிச் சொன்னால் தலைவி சற்று ஆறுதல் கொள்வாள் என்பது தோழியின் நம்பிக்கை.
- வம்பு = புதுமை (தொல்காப்பியம் - உரியியல்)
# எகாக்கா கிளெசுக்கா

**எகாக்கா கிளெசுக்கா** (இசுபொட்டட் எல்க்/Spotted Elk), (1826 - டிசம்பர் 29, 1890) ஒரு முக்கிய அமெரிக்க முதற்குடிமக்கள் தலைவரக இருந்தவர். இவர் போரிலும், பேச்சுவார்த்தையிலும் திறமை மிக்கவராக விளங்கினார். 1890 ம் ஆண்டு, தெற்கு டகோட்டாவில், இவரும் இவரோடிருந்த 150 பேரும், ஐக்கிய அமெரிக்கப் படைத்துறையால் படுகொலை ((Wounded Knee Massacre)) செய்யப்பட்டார்கள்.
# கிறித்தவ இறையியல்

**கிறித்தவ இறையியல்** (*Christian Theology*) என்பது கடவுள் தம்மை இயேசு கிறிஸ்து வழியாக வெளிப்படுத்தியுள்ளார் என்னும் உண்மையை மையப் பொருளாகக் கொண்டு, அதன் உட்கிடக்கையை அறிவியல் முறைப்படி ஆய்ந்து விளக்குதல் ஆகும். கடவுளின் வெளிப்பாட்டை மக்கள் தங்கள் வாழ்வில் அனுபவித்து அறிந்து உணர்ந்து ஏற்று அதனடிப்படையில் கிறிஸ்துவின் சீடர்களாக வாழ்ந்திட இறையியல் துணைபுரிகிறது .  
கிறித்தவ இறையியல் விவிலிய விளக்கம், பகுத்தறிவு ஆய்வு, கருத்து மெய்ப்பித்தல் ஆகிய வழிமுறைகளைக் கையாண்டு, கிறித்தவ நம்பிக்கையை விளங்கிக்கொள்கிறது; விளக்குகிறது; விமர்சிக்கிறது; வளர்த்தெடுக்கிறது. கிறித்தவ இறையியலை ஆக்குவோர் அச்செயல் வழியாகத் தம் கிறித்தவ நம்பிக்கையை ஆழப்படுத்தவும் இயலுகிறது.  
கிறித்தவ நம்பிக்கையைப் பிற சமய மரபுகளோடு ஒப்பிட்டும், அதை மறுப்பாரின் கருத்துகளுக்குப் பதிலளித்து அதைக் காத்தும், கிறித்தவம் தூய்மையடையச் செய்தும், கிறித்தவ நம்பிக்கை பரவிட வழிசெய்தும், கிறித்தவ மரபுச் செல்வங்களை ஆழ்ந்து ஆய்ந்து அவற்றின் ஒளியில் இன்றைய சிக்கல்களுக்குத் தீர்வு காணவும் இறையியலார் உதவுகின்றனர்.
# கிறித்தவ இறையியல்

## கிறித்தவ இறையியலுக்கும் வாழ்வில் வெளிப்படும் சமய நம்பிக்கைக்கும் இடையிலான உறவு

கிறித்தவ இறையியலும் சமய நம்பிக்கையும் ஒன்றோடொன்று தொடர்புடையன; ஆனால் அவற்றிற்கிடையே வேறுபாடு உண்டு. சமய நம்பிக்கை என்பது மக்களின் அன்றாட வாழ்வில் கடவுள் நம்பிக்கை வெளிப்படுவதையும் அவர்கள் சமய உண்மைகளைக் கடைப்பிடிப்பதையும் குறிக்கும். ஆனால் இறையியல் என்பது சமய நம்பிக்கையினின்று ஒரு படி அகன்று நிற்பது. சமய நம்பிக்கை என்றால் என்னவென்னும் கேள்வியை இறையியல் எழுப்புகிறது. சமய நம்பிக்கை பொருத்தமான விதத்தில் வெளிப்படுகிறதா அல்லது அங்கே மிகைப் போக்குகள் உளவா என்பதை இறையியல் விமர்சனக் கண்ணோடு நோக்குகிறது. சமய நம்பிக்கையின் அடிப்படைகள் யாவை என்னும் கேள்வியையும் இறையியல் எழுப்புகிறது.  
இறையியலை மருத்துவப் படிப்புக்கு ஒப்பிடுவதாக இருந்தால், சமய நம்பிக்கை என்பது நோயாளரைப் பராமரித்து அவர்கள் நலம்பெற அருகிருந்து உதவுவதற்கு சமம். நோயாளரைப் பராமரிப்பது ஒரு கலை; மருத்துவப் படிப்பு ஓர் அறிவியல் துறை. சமய நம்பிக்கை என்பது மெய்ம்மை என்றால், இறையியல் என்பது கொள்கை.
# கிறித்தவ இறையியல்

## வரலாற்றுப் பார்வையில் கிறித்தவ இறையியல்

கிறித்தவத்தின் தொடக்க காலத்தில் இறையியலார் இறைநம்பிக்கையின் உட்கிடக்கை பற்றிச் சிந்தித்தார்கள். கடவுள் என்றால் யார்? இயேசு கிறிஸ்து யார்? கடவுள் தம்மை எவ்வாறு வெளிப்படுத்தியுள்ளார்? - இவை போன்ற கேள்விகள் இறையியலின் மைய விவாதப்பொருள்கள் ஆயின. கடவுள் ஒருவரே. ஆயினும் அக்கடவுள் தம்மை மூன்று ஆள்களாக வெளிப்படுத்தியிருக்கிறார் (திரித்துவம்) என்னும் உண்மையைக் கிறித்தவ இறையியல் வகுத்தளித்தது . இந்த உண்மையின் அடிப்படை விவிலியத்தில் உள்ளது. ஆனால், அந்த உண்மையை ஆய்வுக்கு உட்படுத்தி, பகுத்தறிவின் கூரிய ஒளியை அங்கு பாய்ச்சி விளக்கம் அளித்த பணி இறையியலைச் சார்ந்தது.  
கடவுள்பற்றிய இரு பெரும் உண்மைகளைக் கிறித்தவ இறையியல் தொடக்க காலத்தில் வரையறுத்தது: 1) ஒரே கடவுள் மூன்று ஆள்களாய் இருக்கிறார். அம்மூவரும் தந்தை, மகன் (இயேசு கிறிஸ்து), தூய ஆவி ஆவர். இவர்கள் மூவரும் மூன்று தனித்தனிக் கடவுளர் அல்ல, மாறாக ஒரே கடவுள் இவ்விதத்தில் தம்மை மனிதருக்கு வெளிப்படுத்தியுள்ளார். இதற்கான ஆதாரங்கள் விவிலியத்தில் உள்ளன. ஆனால் அவற்றை ஆய்ந்து, பகுப்பாய்வு செய்து, இறுதியாக ஒரு சுருக்கமான வாய்பாடாக எடுத்துரைக்க இறையியல் பெரும் துணையாயிற்று. 2) இரண்டாவது பேருண்மை இயேசு கிறிஸ்துவைப் பற்றியதாகும். நாசரேத்து இயேசு என்பவர் ஏறத்தாழ இரண்டாயிரம் ஆண்டுகளுக்கு முன் பாலசுத்தீனம் என்னும் நாட்டில் மனிதராகப் பிறந்தார். ஆனால் அவர் கடவுளாகவும் இருந்தார். எனவே, இயேசு ஒரே ஆள் என்றாலும் அவரிடத்தில் மனித இயல்பும் இறை இயல்பும் இணைந்துள்ளன. அவர் இரண்டு ஆள்கள் அல்ல, மாறாக ஒரே ஆள்தான். ஆனால், அவர் முழுமையாகக் கடவுளும் முழுமையாக மனிதருமாக இருக்கின்றார்.  
இந்த இரு மறை உண்மைகளும் கிறித்தவத்தின் தொடக்க நூற்றாண்டுகளில் இறையியல் துணையோடு நிறுவப்பட்டன. அதிகாரப் பூர்வமாகத் திருச்சபையால் கற்பிக்கப்பட்டன.  
நடுக்காலத்தில் (Middle Ages) கிறித்தவ இறையியலார் கிறித்தவர் எத்தகைய அறவாழ்வு வாழ வேண்டும் என்பதில் கருத்தைச் செலுத்தினர். மனித வாழ்வில் சில அடிப்படையான நற்பண்புகள் விளங்கும்போதுதான் அவர்கள் உண்மையான மனிதராக, கிறித்தவராக வாழ்கின்றனர் எனலாம். எனவே, அத்தகைய நற்பண்புகளை அடையாளம் கண்டு, அவற்றை மக்கள் கடைப்பிடிக்குமாறு எடுத்துரைக்கும் பணியைக் குறிப்பாக நடுக்கால இறையியல் ஆற்றியது. இந்நற்பண்புகள் அறநெறி சார்ந்தவை நான்கு, இறையுறவு சார்ந்தவை மூன்று என்பது இறையியல் மரபு. அறநெறி நற்பண்புகள் நீதி, பகுத்துணர்வு, அளவுடைமை, ஊக்கம் (*justice, prudence, temperance, fortitude*) என்பவை ஆகும். இறையுறவு சார்ந்த நற்பண்புகள் பணிந்து ஏற்கும் நம்பிக்கை, எதிர்நோக்கு, அன்பு (*faith, hope and charity [love]*) என்பவை ஆகும்.  
பின்னர், புரோட்டஸ்தாந்து சீர்திருத்த காலம் வந்தது. அப்போது சபை சீர்திருத்தம் தொடங்கியது. அப்போதைய இறையியல் திருச்சபையின் அதிகார அமைப்பில் கருத்தைச் செலுத்தியது. வழிபாடு எவ்வாறு அமைய வேண்டும், கிறித்தவரின் ஆன்மிக வாழ்வு மேம்பட என்ன செய்ய வேண்டும் போன்ற பொருள்களை ஆய்வதில் இறையியலார் கவனம் செலுத்தினர்.  
இருபதாம் நூற்றாண்டில் இரு உலகப் போர்கள் நடந்து முடிந்த நிலையில், அறிவியல், மருத்துவம், தொழில்நுட்பம் போன்றவை பெருவளர்ச்சி கண்டன. இப்பின்னணியில் இன்றைய கிறித்தவ இறையியல் மனித மைய சிந்தனையாக வடிவெடுத்துவருகிறது. நவீனத்துவமும் பின்நவீனத்துவமும் எழுந்துள்ள சூழ்நிலையில் மனிதன் என்றால் யார்? இன்றைய மனிதருக்குக் கிறித்தவ நம்பிக்கையும் சமயமும் எச்செய்தியை அளிக்க இயலும்? இன்றைய உலகு கடவுளின் விருப்பத்துக்கு ஏற்ற உலகாக மாற வேண்டும் என்றால் மனிதர் என்ன செய்யலாம்? - இவை போன்ற கேள்விகள் இன்றைய கிறித்தவ இறையியல் எழுப்புகின்ற கேள்விகள் ஆகும்.  
<div>
# கிறித்தவ இறையியல்

## கிறித்தவ இறையியலின் வரலாற்று வளர்ச்சிப் பருவங்கள்

</div>  
| கால கட்டம் | ஆய்வுப் பொருள் | இறையியல் வடிவம் பெற்ற முறை |  |
| --- | --- | --- | --- |
| 1. கி.பி. முதல் நூற்றாண்டு முதல் மூன்றாம் நூற்றாண்டு வரை | கிறித்தவ இறை நம்பிக்கை எதில் அடங்கியுள்ளது? | கிறித்தவ நம்பிக்கை வாழ்வு அனுபவமாகிறது |  |
| 2. கி.பி. நான்காம் நூற்றாண்டிலிருந்து 11ஆம் நூற்றாண்டு வரை | கிறித்தவர் அறிந்து ஏற்க வேண்டிய நம்பிக்கையின் உண்மையும் உள்ளடக்கமும் யாது? | கிறித்தவ நம்பிக்கை கொள்கை வடிவம் ஏற்கிறது |  |
| 3. கி.பி. 12ஆம் நூற்றாண்டிலிருந்து 18ஆம் நூற்றாண்டு வரை | கிறித்தவ நம்பிக்கையின் உண்மைகள் ஒன்றோடொன்று இசைவுற அமைவது எவ்வாறு? | கிறித்தவ நம்பிக்கை கோட்பாட்டு அமைப்பாக மாறுகிறது |  |
| 4. கி.பி. 19ஆம் நூற்றாண்டிலிருந்து 21ஆம் நூற்றாண்டு வரை | கிறித்தவ நம்பிக்கையில் மாறுவது எது, மாறாதது எது? | கிறித்தவ நம்பிக்கை வரலாற்று வளர்ச்சிக்கு உட்பட்டதாக ஏற்கப்படுகிறது | } |
# அகுமதிய்யா முசுலிம் சமூகம்

**அகுமதிய்யா முசுலிம் சமூகம்** அல்லது **அஃகுமதிய்யா முசிலிம் சமாஅத்** அல்லது **சமாஅத் அஃகுமதிய்யா** (*Ahmadiyya Muslim Community*, *Jama'at Ahmadiyya*, , *al-Jamā'a al-Ahmadīya al-Muslima*, உருது: *احمدیہ جماعت*) என்பது 1889 ஆம் ஆண்டில் அம்ரித்சரைச் சேர்ந்த மிர்சா குலாம் அகமது (1835-1908) என்பவரால் நிறுவப்பட்ட அகமதியா இயக்கத்தில் இருந்து உருவான இரண்டு பிரிவுகளில் ஒன்றாகும். நிறுவனரின் இறப்புக்குப் பின்னர் அகுமதிய்யா இயக்கம் இரண்டாகப் பிரிந்தது. மற்றைய சமூகம் இலாகூர் அகுமதிய்யா இயக்கம் என அழைக்கப்படுகிறது. இப்பிரிவினர் “காதியானிக்கள்” என்று பரவலாக அழைக்கப்பட்டாலும் இச்சொல் தங்களை இழிவு படுத்துவதாகக் கூறுகின்றனர். (காதியான் என்பது மிர்சா குலாம் அகமது பிறந்த ஊர்).  
இவர்கள் மிர்சா குலாம் அகமதை இறைத்தூதர் எனக்கூறுவதால் மற்ற இசுலாமிய பிரிவுகளான சியா இசுலாம் சுன்னி இசுலாம் இவர்களை முசுலிம்களாக ஏற்றுக்கொள்வதில்லை. அகுமதிய்யா முசுலிம் சமூகத்திற்கு மிர்சா மசுரூர் அகமது என்பவர் இப்போது தலைவராக உள்ளார். இன்று இந்த இயக்கம் உலகளாவிய அளவில் 198 நாடுகளில் இவரது தலைமையின் கீழ் செயல்பட்டுக்கொண்டிருக்கிறது. தமிழகத்தில் சென்னை, சாத்தான்குளம், மேலப்பாளையம் போன்ற சுமார் 22 இடங்களில் இந்த இயக்கம் செயல்பட்டு வருகின்றது.
# கூற்றங் குமரனார்

**கூற்றங் குமரனார்** சங்ககாலப் புலவர்களில் ஒருவர், அவரது பாடல் ஒன்றே ஒன்று நற்றிணை 244 எண்ணுள்ள பாடலாகச் சங்கநூல் தொகுப்பில் இடம் பெற்றுள்ளது.
- குறிஞ்சித்திணை  
தோழி தலைவியின் நிலையைத் தாய்க்கு அறத்தொடு நின்று எடுத்துரைக்கத் தலைவி ஒப்புதல் தரும் பாடல் இது.
# கூற்றங் குமரனார்

## பாடல் சொல்லும் செய்தி

அசுணம் வண்டிசையில் மயங்கித் திளைக்கும் நாட்டை உடையவன் தலைவன். தலைவி தோழியிடம் சொல்கிறாள்  
செயலைத் தளிர்(அசோகந்தளிர்) போன்ற என் மாமை அழகு மாறிப் பசலைநிறம் படர்ந்துள்ளது. இதனைத் தலைவனுக்குச் சொல். அல்லது முருகு அயர முயலும் அன்னைக்கு உண்மையை எடுத்துச் சொல். இந்த இரண்டில் ஒன்றையும் செய்யாமல் இருக்கும் நீ கொடியை என்று தோழியைத் தலைவி தாக்கி எடுத்துரைக்கிறாள்.
# கூற்றங் குமரனார்

## பாடல் சொல்லும் செய்தி

### அசுணம்

மாரிக்கால முடிவில் கூதளம் பூ பூக்கும் கூதிர் காலத்தில் பூ மணத்தால் தேனிருக்கும் இடத்தை அறிந்த வண்டினம் பாடிக்கொண்டே செல்லும். அந்தப் பாடலின் இசையில் மயங்கி அசுணம் என்னும் விலங்கு கேட்டு மகிழும்.
# வில்லியம், வேல்சு இளவரசர்

**வேல்சு இளவரசர் வில்லியம் ஆர்த்தர் பிலிப் லூயி**, KG, FRS (பிறப்பு 21 சூன் 1982), ஐக்கிய இராச்சியத்தின் மூன்றாம் சார்லசுவிற்கும் வேல்சு இளவரசி டயானாவிற்கும் பிறந்த முதல் மகனாவார்.ஐக்கிய இராச்சியத்தின் பட்டத்து அரசி எலிசபெத் II மற்றும் எடின்பரோ கோமகன், இளவரசர் பிலிப் ஆகியோரின் பேரனும் ஆவார். அவரது தந்தையை அடுத்து ஐக்கிய இராச்சியம் மற்றும் பொதுநலவாய நாடுகளின் ஆட்சித் தலைமைக்கு உரிமை உடையவர்.  
ஐக்கிய இராச்சியத்தின் பல பள்ளிகளில் தமது கல்வியை மேற்கொண்டு இறுதியில் புனித ஆண்ட்ரூசு பல்கலைக்கழகத்தில் பட்டம் பெற்றார். கல்வி இடைவெளிகளில் சிலி, பெலீசு மற்றும் ஆபிரிக்கா நாடுகளில் காலம் கழித்தவர், இராணுவத்தில் சேர்ந்தார்.இவரது இளவலான வேல்சு இளவரசர் ஹாரியுடன் குதிரைப்படையில் துணைநிலை படையதிகாரியாக (lieutenant) பணியாற்றினார். இரண்டாண்டுகள் கழித்து கிரான்வெல் அரச வான்படை கல்லூரியில் வானூர்தி ஒட்டல் பயிற்சி பெற்றார். 2009ஆம் ஆண்டு, வான்படைக்கு மாற்றப்பட்டு பறத்தல் துணைநிலை அதிகாரியாக உயர்வு பெற்றார். அங்கு உலங்கு வானூர்தி பறத்தலில் தேடல் மற்றும் நிவாரணப்படையில் சேரும் எண்ணத்துடன் பயிற்சி பெற்றார். 2010 இலையுதிர்காலத்தில், தமது பயிற்சிகளை முடித்து துணை வானூர்தி ஓட்டுனராக பணியாற்றி வருகிறார்.ஏப்ரல் 29, 2011 அன்று, இவர் தமது நீண்டநாள் தோழி கேட் மிடில்டனை இலண்டனில் உள்ள வெஸ்ட்மினிஸ்டர் அப்பேயில் மணந்தார்.
# வில்லியம், வேல்சு இளவரசர்

## பட்டங்கள்

- **21 சூன் 1982 29 ஏப்ரல் 2011**: *HRH* வேல்சு இளவரசர்
- **29 ஏப்ரல் 2011 8 செப்டம்பர் 2022 **: *HRH* கேம்பிர்ட்ஜ் கோமகன்
- **8 செப்டம்பர் 2022 இன்று**: *HRH* வேல்ஸ் இளவரசர்
# அமாசு ராப்பப்போர்ட்

**அமாசு ராப்பபோர்ட்** (Amos Rapoport), ஒரு கட்டிடக்கலைஞரும், கட்டிடக்கலைப் பேராசிரியரும் ஆவார். வீடுகளின் வடிவத்துக்கும், பண்பாட்டுக்கும் இடையிலான தொடர்பாக அவர் செய்த ஆய்வுகளும், அதன் விளைவாக இவர் 1969 ஆம் ஆண்டில் எழுதிய *வீட்டு வடிவமும் பண்பாடும்* *(House Form and Culture)* என்னும் தலைப்பிட்ட நூலும் பெரிதும் அறியப்பட்டவை. இத்துறையில் ஒரு முன்னோடி ஆய்வான இவரது ஆய்வு கட்டிடக் கலை ஆய்வாளர்களில் கவனத்தை மிகக் குறைவாகவே பெற்றுவந்த குடிசை வீடுகள் முதலியவற்றை உள்ளடக்கிய நாட்டார் கட்டிடக்கலை தொடர்பில் புதிய ஆர்வத்தை ஏற்படுத்தியது. இது, உயர் பண்பாட்டுகளுக்குரிய கட்டிடங்களை மட்டுமே கட்டிடக்கலையாகப் பார்த்த நிலையை மாற்றி பல்வேறு இன மக்களின் மரபுவழிக் கட்டிடக் கலையின் பால் பலரையும் ஈர்த்தது என்று கூறலாம்.
# அமாசு ராப்பப்போர்ட்

## இளமைக்காலம்

அமாசு ராப்பப்போர்ட் போலந்து நாட்டில் உள்ள வார்சோ நகரில் 1929 ஆம் ஆண்டு பிறந்தார். மெல்பேர்ன் பல்கலைக்கழகத்தில் கட்டிடக்கலை பயின்ற ராப்பப்போர்ட், 1954 ஆம் ஆண்டில் கட்டிடக்கலையில் இளநிலைப் பட்டம் (B. Arch) பெற்றார். பின்னர் ரைசு பல்கலைக்கழகத்தில் சேர்ந்து, 1956 ஆம் ஆண்டில் கட்டிடக்கலையில் முதுநிலைப் பட்டமும் (M. Arch) பெற்றார். 1962ஆம் ஆண்டில் மெல்பேர்ன் பல்கலைக்கழகத்திலிருந்து நகரம் மற்றும் பிரதேசத் திட்டமிடலில் பட்டப்பின் பட்டயக் கல்வியும் பெற்றார்.
# அமாசு ராப்பப்போர்ட்

## தொழில்

1952 ஆம் ஆண்டிலிருந்து 1961 ஆம் ஆண்டுவரை பல அலுவலகங்களிலும் கட்டிடக்கலைத்துறையில் பணிபுரிந்தார்.
இலண்டன் பல்கலைக்கழகக் கல்லூரி, பேர்க்லியில் உள்ள கலிபோர்னியா பல்கலைக்கழகம், ஆசுத்திரேலியாவில் உள்ள சிட்னிப் பல்கலைகழகம், மெல்பேர்ன் பல்கலைக்கழகம், விசுக்கோன்சின் - மில்வோக்கி பல்கலைக்கழகம் ஆகிய பல்கலைக் கழகங்களில் பேராசிரியராகப் பணிபுரிந்துள்ள இவர், இசுரேல், துருக்கி, பெரிய பிரித்தானியா, ஆர்சென்டீனா, பிரேசில், கனடா, மெக்சிக்கோ, பியுட்டோ ரிக்கோ, இந்தியா, சுவிட்சர்லாந்து, போன்ற பல நாடுகளின் பல்கலைக்கழகங்களில் வருகைப் பேராசிரியராகவும் இருந்துள்ளார்.
# அமாசு ராப்பப்போர்ட்

## அமாசு ராப்பப்பொர்ட் எழுதிய நூல்கள்

1. House Form and Culture (வீட்டு வடிவமும் பண்பாடும்) - 1969
1. Human Aspects of Urban Form (நகரிய வடிவத்தின் மானிட அம்சங்கள்) - 1977
1. Meaning of Built Environment (கட்டிடச் சூழலின் பொருள்) - 1982
1. History and Precedent in Environmental Design (சூழல் வடிவமைப்பில் வரலாறும், முன்மதிரியும்) - 1990
1. Cukture, Architecture and Desugn (பண்பாடும் கட்டிடக்கலையும் வடிவமைப்பும்)
# துங்கபுரம்

**துங்கபுரம்** (*Thungapuram*) தமிழ்நாட்டில் பெரம்பலூர் மாவட்டம், வேப்பூர் ஊராட்சி ஒன்றியம், குன்னம் வட்டத்தில் அமைந்துள்ள ஒரு கிராமம்.  
***பெயர் காரணம்***  
இவ்வூரின் பழைய பெயர் **சிறு மதுரை** என்பதாகும் இதற்கு காரணம் மதுரையை போன்று வீதி அமைப்பு மற்றும் திருவிழா கோலம் கொண்ட ஊராகும் இதனால் தான் இவ்வூர் சிறு மதுரை என்று அழைக்கப்பட்டது சில வருடங்களுக்குப் பின்னர் இப்பகுதியை குலோத்துங்க சோழ மன்னன் ஆண்டுவந்தார் அதனால் இவ்வூருக்கு **குலோத்துங்க சோழபுரம்** என்று அழைக்கப்பட்டது. இந்தப் பெயரே பின்னாளில் மருவி ***துங்கபுரம்*** என்று அழைக்கப்பட்டு வருகிறது
# சுருள் கதவு

**சுருள் கதவு** என்பது, பெரிய அளவு கொண்ட வாயில்களில் அமைக்கப்படும் ஒருவகைக் கதவு ஆகும். உலோகங்களினால் செய்யப்படும் இவ்வகைக் கதவுகளைத், திறக்கும்போது கதவின் படல் மேல்நோக்கிச் சென்று வாயிலுக்கு மேலேயுள்ள தண்டொன்றில் சுருட்டப்படுகின்றது. மூடும்போது இச் சுருள் விரிந்து வாயிலை மறைக்கும் படி கீழ்நோக்கி வரும். பெரிய அளவுள்ள பொருட்களை உள்ளே கொண்டு செல்லவேண்டிய தேவையுள்ள தொழிற்சாலைகள், களஞ்சியங்கள் போன்ற இடங்களிலும், பெரிய ஊர்திகள் கட்டிடங்களுக்குள் சென்றுவர வேண்டிய இடங்களிலும் சுருள் கதவுகள் பயன்படுகின்றன. வீடுகளிலும் உள்ளே வண்டிகளை நிறுத்தும் இடங்களின் வாயில்களில் சுருள் கதவுகள் பயன்படுவதுண்டு.
# சுருள் கதவு

## பயன்கள்

வழமையான பிணைச்சல்களோடு கூடிய கதவுகளைத் திறந்து மூடுவதற்கு தனியாக இடம் தேவைப்படுகிறது. இவ்விடங்களைப் பிற தேவைகளுக்குப் பயன்படுத்த முடியாது. சிறிய பிணைச்சல் கதவுகளைப் -பொறுத்தவரை இது பெரிய பிரச்சினையாகக் கொள்ளப்படுவதில்லை. ஆனால் பெரிய, அகலமான கதவுகள் தேவைப்படும் இடங்களில் பிணைச்சல் கதவுகளைப் பயன்படுத்துவதன் மூலம் பெறுமதியான இடப்பரப்பை வீணாக்கவேண்டி இருக்கும். அத்துடன் அவ்வாறான பெரிய கதவுகளின் நிறையும் அதிகமாக இருக்கும் என்பதால் அவற்றைத் தாங்குவதற்காக ஒழுங்குகளைச் செய்வதிலும், திறந்து மூடுவதிலும் பிரச்சினைகளை எதிர்நோக்கவேண்டி வரும். சுருள் கதவுகள் இத்தகைய பிரச்சினைகளுக்குத் தீர்வாக அமைக்ன்றன.
# சுருள் கதவு

## பயன்படும் பொருட்கள்

சுருள் கதவுகள், எஃகு, அலுமினியம், துருவேறா எஃகு போன்ற உலோகங்களினால் செய்யப்படுகின்றன. சாதாரண எஃகுக் கதவுகள் உறுதியானவை ஆனால் துருப்பிடிப்பதற்கான வாய்ப்புக்கள் அதிகம், துருவேறா எஃகு இதற்குத் தீர்வாக அமையும் எனினும், இவ்வுலோகம் விலை கூடியது. அதனால் எல்லா இடங்களுக்கும் பொருத்தமாக அமையாது. அலுமினியத்தினால் செய்யப்படும் கதவுகள் துருப்பிடிப்பதில்லை. விலை சாதாரண எஃகிலும் கூடுதல் எனினும் துருவேறா எஃகை விட மலிவு. ஆனால் எஃகைப்போல் வலுவானது அல்ல. எனவே, தேவைக்கும் வசதிக்கும் ஏற்றபடி ஏதாவது ஒரு உலோகக் கதவைப் பயன்படுத்துவர்.
# சுருள் கதவு

## அமைப்பு

சுருள் கதவின் படல்கள், ஒடுக்கமானதும் நீளமானதுமான உலோகத் தகடுகளைப் பயன்படுத்திச் செய்யப்படுகின்றன. ஒடுங்கிய இத் தகடுகலைப் பொருத்தமாக வடிவமைக்கப்பட்ட குறுக்குவெட்டு வடிவத்துடன் கூடிய பட்டிகளாக உருவாக்குவர். இப்பட்டிகளின் நீளப்பக்கங்களை ஒன்றோடொன்று கொழுவிப் படலை உருவாக்க முடியும். பொதுவாக இப்பட்டிகள் 75 சமீ, 100 சமீ போன்ற அகலங்களைக் கொண்டவையாக அமையும். நீளம் கதவின் அகலத்துக்குத் தக்கபடி வேறுபடும். பட்டிகளின் அகலம் குறைவாக இருப்பின் படலைத் தண்டில் இறுக்கமாகச் சுருட்ட முடியும். இப்பட்டிகளில் துளைகள் இட்டு இயற்கை ஒளியும் காற்றும் உள்ளே வருவதற்கு வழி செய்வதும் உண்டு. இவ்வாறான துளைகள் ஊடாக தூசி முதலியன உட்செல்லக்கூடும் என்பதாலும், வளிப்பதனம் செய்யப்பட்ட இடங்களில் அமைக்கப்படும் கதவுகளில் துளைகள் இடமுடியாது என்பதாலும், ஒளியை மட்டும் உள்ளே செல்ல விடும் வகையில் கண்ணாடிகள் இடப்பட்ட மிகச் சிறிய சாளரங்கள் அமைக்கப்படுவதும் உண்டு.
# சுருள் கதவு

## வகைகள்

வளிப்பதனம் செய்யப்பட்ட இடங்களிக்கான கதவுகள் வெப்பக்காப்புச் செய்யப்பட்டவையாக இருத்தல் வேண்டும். இதனால் சுருள் கதவுகளில் வெப்பக்காப்புச் செய்யப்பட்ட கதவுகளும், வெப்பக் காப்புச் செய்யப்படாத கதவுகளும் கிடைக்கின்றன. வெப்பக்காப்புச் செய்யப்படாத கதவுகளின் படல்கள் ஒற்றைத் தகட்டினால் ஆனவை. வெப்பக்காப்புக் கொண்ட கதவுகளில் பட்டிகள் இரட்டைத் தகடுகளினால் செய்யப்பட்டு இரண்டு தகடுகளுக்கும் இடையே வெப்பக்காப்புப் பொருள் நிரப்பப்படும். இவ்வெப்பக்காப்புப் பொருளின் தடிப்பு 25 மிமீ வரை இருக்கும். தடிப்பு அதிகமானால் படலைத் தண்டில் சுருட்டும்போது சுருள் மிகவும் பெரிதாகிவிடும்.
# இந்திய தேசிய தொழிற் கொள்கை

ஒரு நாட்டின் தொழில் கொள்கை என்பது, அந்நாட்டின் தொழில்துறை நிறுவனங்களைத் தோற்றுவிப்பதற்கான கொள்கைகள், செயல் முறைகள், அவற்றைக் கட்டுப் படுத்தக் கூடிய சட்ட திட்டங்கள், அவற்றிற்கான நிதி ஆதாரங்கள் பற்றிய கொள்கைகள், தொழிலாளர் சட்டங்கள் போன்ற அனைத்து விடயங்களையும் பற்றி வரையறுத்துக் கூறுவதாகும்.  
இந்தியாவின் முதல் தொழில்துறைக் கொள்கை தீர்மானம், 1948 ஆம் ஆண்டில் வெளியிடப்பட்டது.
# இந்திய தேசிய தொழிற் கொள்கை

## தொழில் கொள்கை தீர்மானம் - 1948

1948 ஆம் ஆண்டில் வெளியிடப்பட்ட தொழில் கொள்கை (Industrial Policy Resolution -1948), கலப்புப் பொருளாதாரத்திற்கு வித்திடுவதாய் அமைந்தது. தனியார் துறைக்கென சில தொழில்களும் பொதுத் துறைக்கென சில தொழில்களும் ஒதுக்கப் பட்டன. தொழில் துறைகள், அடிப்படையில் நான்கு பிரிவுகளாகப் பிரிக்கப்பட்டன.
1. ஆயுதங்கள், வெடிமருந்துகள், அணுசக்தி உற்பத்தி மற்றும் கட்டுப்பாடு, இரயில் போக்குவரத்து ஆகியவை முற்றிலும் நடுவண் அரசின் கட்டுப்பாட்டில் இருக்கும்
1. நிலக்கரி, இரும்பு மற்றும் எக்கு, வானூர்தி தயாரிப்பு, கப்பல் கட்டுதல், தொலைபேசி தயாரிப்பு, தந்தி மற்றும் கம்பியில்லாத் தகவல் தொடர்பு சாதனங்கள் உற்பத்தி போன்ற துறைகளில் புதிய தொழிற்சாலைகளை அரசாங்கம் மட்டுமே தொடங்க முடியும்.
1. அடிப்படை முக்கியத்துவம் வாய்ந்த சில தொழில் துறைகளை அரசாங்கம் மட்டுமே திட்டமிடவும் கட்டுப்படுத்தவும் முடியும்
1. மீதமுள்ள தொழில் துறைகள் தனியார் பங்கேற்புக்கு விடப் படுகின்றன
# இந்திய தேசிய தொழிற் கொள்கை

## தொழில்கொள்கை தீர்மானம் - 1956

இதன்படி தொழில் துறைகள் மூன்று பிரிவுகளாகப் பிரிக்கப் பட்டன. அரசாங்கம் தனது முழுப் பொறுப்பில் வைத்திருக்க விரும்பும் தொழில்கள் அட்டவணை - அ (A) ல் வகைப்படுத்தப் பெற்றன. அரசாங்கம் சில தொழில்களில் தானே முதன்மையாக இருக்வேண்டும் என விரும்பியது. இவற்றில் தனியார் நிறுவனங்கள் உறுதுணையாக இருக்கலாம். இத்தகைய தொழில்கள் அட்டவணை - ஆ (B) ல் வரிசைப் படுத்தப்பட்டன.
ஏனைய தொழில்கள் அனைத்தும் தனியார் துறைக்கு விடப்பட்டன. [அட்டவணை - இ (C)]
# இந்திய தேசிய தொழிற் கொள்கை

## தொழில்கொள்கை தீர்மானம் - 1956

### அட்டவணை -அ

பதினேழு தொழில் துறைகள் இதில் இடம் பெற்றன
1. ஆயுதங்கள் மற்றும் வெடி பொருட்கள்
1. அணு சக்தி
1. இரும்பு மற்றும் எக்கு
1. இரும்பு மற்றும் எக்கினால் ஆன கனரக வார்ப்படங்கள்
1. இரும்பு மற்றும் எக்கு உற்பத்திக்கான கனரக இயந்திரங்கள்
1. கனரக மின்னுற்பத்தி சாதனங்கள்
1. நிலக்கரி
1. கனிம எண்ணெய்கள்
1. சுரங்கத் தொழில்
1. விமானத் தயாரிப்பு
1. விமானப் போக்குவரத்து
1. இரயில் போக்குவரத்து
1. கப்பல் கட்டுதல்
1. தொலைபேசி ,தந்தி கம்பியிலா தகவல் தொடர்பு சாதன உற்பத்தி
1. மின்னுற்பத்தி மற்றும் விநியோகம்
# இந்திய தேசிய தொழிற் கொள்கை

## தொழில்கொள்கை தீர்மானம் - 1956

### அட்டவணை -அ

#### அட்டவணை -ஆ

பன்னிரு தொழில்கள் இதன் கீழ் வந்தன
1. பிற சுரங்கத் தொழில்கள்
1. அலுமினியம் மற்றும் அட்டவணை - அ -ல் இல்லாத, இரும்பு அல்லாத பிற பொருட்கள்
1. இயந்திரங்களுக்கான கருவிகள்
1. இரும்பின் கலப்பு உலோகங்கள் மற்றும் உபகரணங்களுக்கான எக்கு
1. இரசாயனத் தொழில்
1. நுண்ணுயிர் எதிர்ப்பி மற்றும் இன்றியமையா மருந்துப் பொருட்கள்
1. உரங்கள்
1. செயற்கை இரப்பர்
1. நிலக்கரி
1. வேதிக் கூழ்மங்கள்
1. தரைவழிப் போக்குவரத்து
1. கப்பல் போக்குவரத்து  
##### அட்டவணை -இ
மேற்கண்ட இரண்டு அட்டவணைகளிலும் வராத பிற தொழில்கள் இதில் இடம் பெற்றன. இவற்றிற்கு தனியாரின் பங்களிப்புகள் வரவேற்கப்பட்டன.
# இந்திய தேசிய தொழிற் கொள்கை

## தொழில்கொள்கை அறிக்கை -1977

தேசிய தொழில்கொள்கை - 1956 (Industrial Policy Statement - 1977) இல் சில விரும்பத்தக்க விடயங்கள் இருந்தாலும் இக்கொள்கையைக் கடை பிடித்ததால் சில முரண்பாடுகளும் தோன்றி உள்ளதாக 1977 ஆம் ஆண்டு பதவிக்கு வந்த ஜனதா அரசு நினைத்தது. "வேலையில்லாத் திண்டாட்டம் அதிகரித்து விட்டதாகவும் கிராமங்களுக்கும் நகரங்களுக்கும் உள்ள வேறுபாடு அதிகரித்து விட்டது என்றும் உண்மையான முதலீட்டு விகிதம் குறைந்து விட்டது என்றும் " புதிய அரசு எண்ணியது. எனவே, தொழில்கொள்கை அறிக்கை -1977 உருவாக்கப்பட்டு வெளியிடப்பட்டது.
இக்கொள்கையின் சிறப்பம்சங்கள் பின்வருமாறு:
1. சிறுதொழில்களின் வளர்ச்சிக்கு முக்கியத்துவம் அளிப்பது
1. பெரும் தொழில்களுக்காக பின்வரும் துறைகள் ஒதுக்கப்பட்டன
1. பொதுத்துறை நிறுவனங்கள் விரிவு படுத்தப்படும்
1. வெளிநாட்டுக் கூட்டுழைப்பில் புதிய அணுகுமுறை
1. நலிந்த தொழில்களுக்குப் புதிய அணுகுமுறை
# இந்திய தேசிய தொழிற் கொள்கை

## தொழில்கொள்கை - 1980

1956 ஆம் ஆண்டில் வெளியிடப்பட்ட தொழில் கொள்கையையே பின்பற்றுவது என்று அரசு முடிவு செய்தது. தொழில்துறை வளர்ச்சியே இதன் முக்கிய நோக்கமாக இருந்தது. பெரிய தொழில் நிறுவனங்களுக்கு உரிமங்கள் வழங்கப்பட்டன.
# இந்திய தேசிய தொழிற் கொள்கை

## தொழில்கொள்கை - 1991

திரு நரசிம்மராவ் தலைமையில் அமைந்த புதிய காங்கிரஸ் அரசு 1991 ஆம் ஆண்டு ஜூலை திங்களில் தனது தொழில் கொள்கையை வெளியிட்டது. இதன் முக்கிய நோக்கங்கள்:
1. இந்திய தொழில் துறையை அரசு அதிகாரிகளின் பிடியில் இருந்து விடுவிப்பது.
1. இந்தியப் பொருளாதாரத்தை உலகப் பொருளாதாரத்துடன் ஒருமுகப்படுத்தும் வகையில் தாராளமயமாக்கல்
1. நேரடி வெளிநாட்டு முதலீடுகளின் மேல் இருந்த கட்டுப்பாடுகளை தளர்த்துவது மற்றும் உள்நாட்டு வர்த்தகர்களுக்காக எம்.ஆர்.தி.பி சட்டத்தின் கட்டுப்பாடுகளை நெகிழ்த்துவது
1. பல ஆண்டுகளாக நட்டம் ஈட்டி வருகிற அல்லது அரசுக்கு சுமையாக மாறிவிட்ட பொதுத் துறை நிறுவனங்களை தனியார்மயமாக்குவது.
# இந்திய தேசிய தொழிற் கொள்கை

## தொழில்கொள்கை - 1991

### தொழில் துறைக்கான உரிமம் வழங்கும் கொள்கை

கீழ் காணும் தொழில் துறைகளுக்கு கண்டிப்பாக உரிமம் பெறவேண்டும்
1. நிலக்கரி மற்றும் பழுப்பு நிலக்கரி
1. பெட்ரோலியம், அதன் சுத்திகரிப்பு
1. சாராய உற்பத்தி
1. சர்க்கரை
1. விலங்குக் கொழுப்புகள் மற்றும் எண்ணெய்கள்
1. புகையிலையில் இருந்து தயாரிக்கப்பட்ட சுருட்டு மற்றும் சிகரெட்டு மற்றும் அவற்றின் பதிலிகள்
1. அஸ்பெஸ்டாஸ் மற்றும் அதன் அடிப்படையில் தயாரிக்கப்படும் பொருட்கள்
1. மோட்டார் கார்கள்
1. ஆபத்தான வேதிப்பொருட்கள்
# இந்திய தேசிய தொழிற் கொள்கை

## தொழில்கொள்கை - 1991

### தொழில் துறைக்கான உரிமம் வழங்கும் கொள்கை

#### பொதுத்துறைக்காக ஒதுக்கப்பட்டவை

##### அந்நிய முதலீடு மற்றும் தொழில் நுட்பம்  
###### பொதுத் துறைக் கொள்கை
# இந்திய ஏற்றுமதி-இறக்குமதி கொள்கை

அமெரிக்கா மற்றும் ஐரோப்பிய நாடுகளில் இருந்துதான் இந்தியா தனக்கு வேண்டிய பொருட்களில்
பெரும்பாலானவற்றை இறக்குமதி செய்கிறது.
# இந்திய ஏற்றுமதி-இறக்குமதி கொள்கை

### இந்திய ஏற்றுமதி - இறக்குமதிக் கொள்கை-(2001-02)

முக்கிய அம்சங்கள் :  
1. விவசாய விளைபொருகளுக்கான ஏற்றுமதி மண்டலங்கள்
1. புதிய சந்தைகளைக் கண்டறிவதற்கான முனைவுகள்
1. சிறப்புப் பொருளாதார மண்டலங்கள்
1. இறக்குமதி அளவுகளின் மீதான தடைகளின் நீக்கம் (QR)
இறக்குமதி செய்யப்படும் பொருட்களின் அலவுகளின் மீதான தடைகளை நீக்கும் பணி 1991 ஆம் ஆண்டு முதல் தொடங்கப்பட்டு பல்வேறு கட்டங்களாக நிறைவேற்றப்பட்டு வருகிறது.இதுவரையில் 715 பொருட்களின் மீதான தடைகள் விலக்கப் பட்டுவிட்டன.
1. ஏற்றுமதியை ஊக்குவிப்பத்ற்கான மூலதனப் பொருட்கள் திட்டம் (EPCGS)
1. முன்கூட்டியே பெறக்கூடிய உரிமங்கள்
ஏற்றுமதிக்கு நிகரான பொருட்கள் மற்றும் இடைனிலைப் பொருட்களுக்கு இத் திட்டம் மேலும் நீட்டிக்கப் படுகிறது
1. DUTYFREE REPLENISHMENT CERTIFICATE SCHEME
1. DUTY ENTITLEMENT PASSBOOK SCHEME
1. EOU/EPZ/EHTP/STP UNITS
(ஏற்றுமதிக்கான உற்பத்திப் பிரிவுகள்/ ஏற்றுமதிக்கான தயாரிப்புப் பிரிவுகள்/ மின்னியல் வன்பொருள் தொழில் நுட்பப் பூங்கா/மென்பொருள் தொழில் நுட்பப் பூங்கா)
1. இரத்தினங்கள் மற்றும் நகைகள்
1. ஏற்றுமதிக்கு நிகரான பொருட்கள்
1. கணினி மயமாக்கல்
வெளி நாட்டு வாணிபத்திற்கான தலைமை இயக்குனரின் (DGFT) 29 அலுவலகங்களில் விண்ணப்பங்கலளை மென்பொருள் வடிவத்தில் சமர்ப்பிப்பதற்கு தேவையான வசதிகள் உருவாக்கப்படும்.
1. நடைமுறைகள் எளிதாக்கப் படுகின்றன
மின்னஞ்சல் மூலம் விளக்கம் பெறும் வசதி உருவாக்கப்படும்
# இந்திய ஏற்றுமதி-இறக்குமதி கொள்கை

### இந்திய ஏற்றுமதி - இறக்குமதிக் கொள்கை-(2002-07)

2002-07 ஆம் ஆண்டிற்கான ஏற்றுமதி இறக்குமதிக் கொள்கையின் முக்கிய அம்சங்கள்
1. சிறப்புப் பொருளாதார மண்டலங்கள்
1. வேலை வாய்ப்பு சார்ந்தவை
விவசாயத் துறை
குடிசைத் தொழில்கள் மற்றும் கைத்தொழில்கள்
சிறுதொழில் துறை
தோல்பொருட்கள் துறை
ஜவுளித் துறை
ஆபரணங்கள்  
1. தொழில் நுட்பம் சார்ந்தவை
மின்னியல் வன்பொருள் பூங்கா
இரசாயனங்கள் மற்றூம் மருந்துப் பொருட்கள்
திட்டங்கள்
வெளினாடுகளில் நிறைவேற்றப் பட்ட திட்டங்களில் ஓராண்டுக்குமேல் பயன்படுத்தப்பட்ட சாதனங்களை தடையின்றி இறக்குமதி செய்துகொள்ளும் வசதி
1. வளர்ச்சி தொடர்பானவை  
##### இந்தியாவின் வெளி நாட்டு வாணிபக் கொள்கை- (2004-09)
###### இந்தியாவின் வெளி நாட்டு வாணிபக் கொள்கை- (2009-14)
# இந்தியாவில் பங்குச் சந்தைகள்

இந்தியாவில் தற்போது பங்குவர்த்தகம் இரு பெரும் பங்குச்சந்தைகளில் நடை பெறுகிறது. அவை: இந்திய தேசிய பங்கு சந்தை மற்றும் மும்பை பங்குச் சந்தை. இவை தவிர பண்டகப் பொருட்கள் வர்த்தகம் நடக்கும் பண்டச் சந்தைகளும் (commodity exchanges) வேறு சிறு பங்குச் சந்தைகளும் உள்ளன.
# இந்தியாவில் பங்குச் சந்தைகள்

## வரலாறு

மும்பையில் உள்ள பங்குத் தரகர்கள் இணைந்து இந்தியாவின் முதல் பங்குச் சந்தையான மும்பைப் பங்குச் சந்தையைத் தோற்றுவித்தார்கள். 1894 ஆம் ஆண்டில் அகமதாபாத் பங்குச் சந்தை உருவாக்கப்பட்டது. கல்கத்தா பங்குச் சந்தை 1908 ஆம் ஆண்டில் நிறுவப் பெற்றது.
# இந்தியாவில் பங்குச் சந்தைகள்

## அங்கீகாரம் பெற்ற சந்தைகள்

Securities Contracts (Regulations) Act, 1956. இன் படி கீழ்காணும் பங்குச் சந்தைகள் அங்கீகாரம் பெற்றன:
1. பாம்பே
1. கல்கத்தா
1. மெட்ராஸ்
1. அகமதாபாத்
1. தில்லி
1. ஹைதராபாத்
1. பெங்களூர்
1. இந்தூர்
# இந்தியாவில் பங்குச் சந்தைகள்

## இந்தியாவில் உள்ள பிற பங்குச் சந்தைகள்

1. கொச்சின் பங்குச் சந்தை (1980)
1. உத்திரப் பிரதேச பங்குப் பரிமாற்றுச் சங்கம் (வரை) (கான்பூர்-1982)
1. புனே பங்குச் சந்தை (1982)
1. லூதியானா பங்குப் பரிமாற்றுச் சங்கம் (வரை)(1983)
1. கோயம்புத்தூர் பங்குச் சந்தை
1. மீரட் பங்குச் சந்தை
1. ஜெய்ப்பூர் பங்குச் சந்தை (வரை)
# 2011 மலேசியத் தமிழர் வாழ்வியல் மாநாடு

**மலேசியத் தமிழர் வாழ்வியல் மாநாடு** என்பது சனவரி 22-23, 2011 திகதிகளில் கோலாலம்பூரிலுள்ள மலாயாப் பல்கலைக்கழகத்தில் நடத்த திட்டமிடப்பட்டுள்ள மாநாடு ஆகும். இந்த மாநாட்டை மலாயாப் பல்கலைக்கழக இந்திய ஆய்வியல் துறையுடன் இணைந்து மலேசிய மாணவர்கள் தமிழ் அமைப்புகளின் கூட்டமைப்பான மலேசியத் தமிழ்க் காப்பகம் ஒழுங்கு செய்துள்ளது. இந்த மாநாட்டில் மலேசியத் தமிழர்களின் வரலாறும், வாழ்வியலும் சிறப்பாக ஆய்வு செய்யப்பபட்டது.
# தமிழ் செம்மொழி அகவை திருத்த மாநாடு

**தமிழ் செம்மொழி அகவை திருத்த மாநாடு** என்பது கோலாம்பூரில் இந்திய ஒன்றிய அரசு தமிழ் மொழி 1,5000 ஆண்டுகள் பழமையானது என்ற வரையறையை எதிர்த்தும், தமிழ் மொழி மூவாயிரம் ஆண்டுகளுக்கு முற்பட்டது என்றதை வலியுறுத்தியும் தமிழ் ஆவலர்களால் ஒழுங்குசெய்யப்பட்ட ஒரு மாநாடு ஆகும். இந்த மாநாட்டின் வேண்டுகோள்கள் இந்திய ஒன்றிய அரசு, தமிழக அரசு, மலேசிய இந்தியத் தூதரகம், யுனெஸ்கோ ஆகிய அமைப்புகளுக்கு முன்வைக்கப்பட்டது.
# மலேசிய இந்திய காங்கிரசு

**மலேசிய இந்திய காங்கிரசு** (**ம.இ.கா**), (மலாய்: *Kongres India Se-Malaysia*; ஜாவி: كوڠݢريس اينديا سمليسيا; ஆங்கிலம்: *Malaysian Indian Congress*; சீனம்: 馬來西亞印度國民大會) என்பது மலேசியாவில் இயங்கும் ஒர் அரசியல் கட்சி ஆகும். பாரிசான் நேசனல் கூட்டணியின் நிறுவன உறுப்பினர்களில் ஒன்றாகும்.  
முன்பு பாரிசான் நேசனல் என்பது கூட்டணி *(Alliance)* என அழைக்கப்பட்டது. 1957-ஆம் ஆண்டு நாடு சுதந்திரம் அடைந்ததில் இருந்து, 2018-ஆம் ஆண்டு பொதுத் தேர்தல் வரையில், பாரிசான் நேசனல் கூட்டணி ஆட்சியில் இருந்தது.  
மலேசியாவின் பழமையான கட்சிகளில் ஒன்றான ம.இ.கா. கட்சி, மலாயா நாட்டு விடுதலைகாக முதன்முதலில் போராடிய கட்சிகளில் ஒன்றாகும்.
# மலேசிய இந்திய காங்கிரசு

## பொது

ம.இ.கா.; ஐக்கிய மலாய் தேசிய அமைப்பு (அம்னோ); மலேசிய சீனர் சங்கம் ஆகியவை இணைந்து 1954-ஆம் ஆண்டில் தேசியக் கூட்டணியை உருவாக்கின. பின்னர் இந்தத் தேசியக் கூட்டணி கூடுதல் கட்சிகளை இணைத்து 1973-ஆம் ஆண்டில் பாரிசான் நேசனல் என மாற்றம் கண்டது.  
ம.இ.கா. ஒரு காலத்தில் இந்தியச் சமூகத்தை பிரதிநிதித்துவப் படுத்தும் மிகப் பெரிய கட்சியாகவும் செல்வாக்கு பெற்ற கட்சியாகவும் விளங்கியது. ஆனால் 2008-ஆம் ஆண்டு பொதுத் தேர்தலில் மோசமாகப் பாதிக்கப் பட்டது.  
இன்றைய காலக் கட்டத்தில், இழந்து போன செல்வாக்கை மீட்டு எடுப்பதில் போராடி வருகிறது.
# மலேசிய இந்திய காங்கிரசு

## வரலாறு

ம.இ.கா. கட்சி, 1946-ஆம் ஆண்டு நிறுவப்பட்டது. கோலாலம்பூர், செந்தூல் செட்டியார் மண்டபத்தில் 1946-ஆம் ஆண்டு ஆகஸ்டு மாதம் 3 - 5 ஆம் தேதிகளில் அகில மலாயா இந்தியர் மாநாடு நடைபெற்றது.  
அந்த அமைப்புக் கூட்ட மாநாட்டில் மலாயா, சிங்கப்பூரைச் சேர்ந்த 561 பேர் கலந்து கொண்டனர். அந்த மாநாட்டில் **மலாயா இந்தியர் காங்கிரஸ்** என்ற பெயரில் ஓர் அமைப்பு உருவாக்கப்பட்டது. 1947-ஆம் ஆண்டில் இந்தியா சுதந்திரம் பெற்ற பிறகு, ம.இ.கா. அதன் கவனத்தை மாற்றிக் கொண்டு, மலாயாவின் *(இப்போது மலேசியா)* சுதந்திரத்திற்காகப் போராடத் தொடங்கியது.
# மலேசிய இந்திய காங்கிரசு

## வரலாறு

### ம.இ.கா. தோற்றுனர் ஜான் திவி

ம.இ.கா. தோற்றுனர் ஜான் திவி, லண்டனில் சட்டம் படிக்கும் போது மகாத்மா காந்தியைச் சந்தித்தார். காந்தியின் சித்தாந்தம் மற்றும் நேருவின் தொலைநோக்கு பார்வையால் ஈர்க்கப்பட்டார்.  
அதன் விளைவாக இந்திய விடுதலைக்குப் போராடுவதில் உறுதியாக இருந்தார். இந்திய தேசிய இயக்கத்தில் தீவிரமாக ஈடுபட்டு மலாயாவுக்குத் திரும்பினார். 1946 ஆகஸ்டு மாதம் மலாயா இந்திய காங்கிரஸை நிறுவினார். 1963-ஆம் ஆண்டில் மலேசியா கூட்டமைப்பு உருவான பிறகு மலேசிய இந்திய காங்கிரஸ் என மறுபெயரிடப்பட்டது.
# மலேசிய இந்திய காங்கிரசு

## வரலாறு

### மலாயா இந்தியர்களின் சமூகப் பிரச்னைகள்

1947-ஆம் ஆண்டு வரையில் ம.இ.கா. கட்சியின் தலைவராக இருந்தார். ம.இ.கா. கட்சியின் பெயரில் உள்ள 'காங்கிரஸ்' என்ற சொல் இந்திய தேசிய காங்கிரஸைக் குறிக்கிறது. மகாத்மா காந்தி இந்திய விடுதலைக்குப் போராட வழிவகுத்தச் சொல்.  
ம.இ.காவைத் தோற்றுவித்த ஜான் திவி, அப்போது மலாயா இந்தியர்களிடையே நிலவிய சமூகப் பிரச்னைகளைக் களைவதற்காகப் பல முயற்சிகளை மேற்கொண்டார். தமிழர்களின் கல்வித் தகுதிக் குறைவு, மதுவிற்கு அடிமை, குடும்பப் பிரச்னைகள் போன்றவையே அப்போதைய இந்தியர்களிடையே சமூகப் பிரச்னைகளாக நிலவி வந்தன.  
பொதுவாக, மலாயாவில் வாழ்ந்த இந்தியர்களுக்காக ம.இ.கா. தோற்றுவிக்கப் பட்டது. பெரும்பாலான இந்தியர்கள் பிரித்தானிய காலனித்துவ ஆட்சியாளர்களால், ஒப்பந்த அடிப்படையில் தென்னிந்தியாவில் இருந்து கொண்டு வரப் பட்டனர்.
# மலேசிய இந்திய காங்கிரசு

## வரலாறு

### மலாயன் யூனியன் தோற்றம்

1947-ஆம் ஆண்டு இறுதியில் பூத் சிங் *(Baba Budh Singh Ji)* ம.இ.கா.வின் தலைவரானார். இரண்டாம் உலகப் போருக்குப் பிறகு, மலாயாவை ஆட்சி செய்து வந்த ஆங்கிலேயர்கள் *மலாயன் யூனியன்* *(Malayan Union)* எனும் மலாயா ஒன்றியத்தை நிறுவினார்கள். அதாவது மலாயா நாட்டின் நிர்வாகத்தை எளிமைப் படுத்த ஒரே அரசாங்கத்தின் கீழ் மலாய் தீபகற்ப மாநிலங்களை ஒருங்கிணைத்தனர்.  
பெரும்பான்மையான இந்திய சமூகத்தினர் மலாயன் யூனியனை ஆதரித்தாலும், ம.இ.கா. ஆதரிக்கவில்லை. பரவலான மலாய் எதிர்ப்புக்களுக்குப் பிறகு 1948-ஆம் ஆண்டில் மலாயன் யூனியன் கலைக்கப்பட்டது. மலாயா கூட்டமைப்பு *(Federation of Malaya)* என்று ஒரு புதிய மறு அமைப்பு உருவாக்கப் பட்டது.
# மலேசிய இந்திய காங்கிரசு

## வரலாறு

### அனைத்து மலாயா கூட்டு நடவடிக்கை மன்றம்

அந்த மலாயா ஒப்பந்தக் கூட்டமைப்புக்கு *(Federation of Malaya Agreement)* மலாயா சீனர் சங்கத்தின் தலைவர் துன் டான் செங் லாக் *(Tun Tan Cheng Lock)* என்பவரின் கீழ் இருந்த அனைத்து மலாயா கூட்டு நடவடிக்கை மன்றம் *(All-Malaya Council of Joint Action)* எதிர்ப்பு தெரிவித்தது.  
இருப்பினும் மலாயா கூட்டு நடவடிக்கை மன்றத்தில் ம.இ.கா. இணைந்தது. அதற்கு பிரித்தானியர்கள் மீது இந்தியர்களுக்கு அப்போது இருந்த கசப்புணர்வுகளே காரணம் ஆகும்.
# மலேசிய இந்திய காங்கிரசு

## வரலாறு

### ம.இ.காவின் மூன்றாவது தலைவர் கே. ராமநாதன்

1950-ஆம் ஆண்டில் கே. ராமநாதன் *(K. Ramanathan)* என்பவர் ம.இ.கா.வின் தலைவரானார். இவர் ம.இ.காவின் மூன்றாவது தலைவர். இவருடைய காலத்தில், ம.இ.கா.வில் பொதுவான அரசியல் விழிப்புணர்வு ஏற்பட்டது என்று சொல்லலாம். அந்த நேரத்தில், மலாயாவில் இந்தியர்களைப் பிரதிநிதித்துவப் படுத்தும் முன்னணிக் கட்சியாகவும் ம.இ.கா. விளங்கியது.  
கே. ராமநாதனின் காலக் கட்டத்தில், இந்தியர்கள் குடியுரிமை பெறுவதில், முன்நிபந்தனையாக ஒரு மொழி புலமைத் தேர்வு நடத்தப்பட்டது. சற்றுக் கடினமான தேர்வு. இந்தியர்கள் பலரால் தேர்ச்சி பெற இயலவில்லை. குடியுரிமை பெறுவதில் சிரமம் ஏற்பட்டது.
# மலேசிய இந்திய காங்கிரசு

## வரலாறு

### மலாயா இந்தியர்கள் குடியுரிமை பெறுவதில் தீவிரம் காட்டியவர்

ஆகவே அந்த முன்நிபந்தனை மொழி புலமைத் தேர்வைத் தளர்த்த வேண்டும் என்று கே. ராமநாதன் அறைகூவல் விடுத்து வற்புறுத்தி வந்தார். மேலும் இந்தியர்கள் கூட்டாட்சி குடியுரிமையைப் பெற வேண்டும் என்று பெரிதும் வலியுறுத்தினார். இவருடைய தொடர் முயற்சியால் முன்நிபந்தனை மொழி புலமைத் தேர்வு தளர்த்தப் பட்டது. அதன் பயனாக பல்லாயிரம் இந்தியர்கள் குறுகிய காலக் கட்டத்தில் குடியுரிமை பெற்றனர்.  
ம.இ.கா.வின் வரலாற்றில் 10 பேர் ம.இ.கா.வின் தலைவராக இருந்துள்ளனர். இவர்களில் மிக முக்கியமாகக் கருதப் படுகிறவர் ம.இ.கா.வின் மூன்றாவது தலைவர் கே. இராமநாதன். இவர் ஓராண்டு காலம் பதவி வகித்தாலும் பல்லாயிரம் இந்தியர்கள் குடியுரிமை பெறுவதற்கு அரும் முயற்சிகள் எடுத்துக் கொண்டவர்.
# மலேசிய இந்திய காங்கிரசு

## வரலாறு

### ம.இ.கா.வின் நான்காவது தலைவர் கே.எல்.தேவாசர்

1951-ஆம் ஆண்டு ம.இ.கா.வின் நான்காவது தலைவராக கே.எல்.தேவாசர் பொறுப்பு ஏற்றார். மலேசிய அரசியலில் நிலைத்து நிற்க வேண்டுமானால் அரசியல் கூட்டுறவு கண்டிப்பாக இருக்க வேண்டும் எனபதை உணர்ந்தார்.
# மலேசிய இந்திய காங்கிரசு

## வரலாறு

### கோலாலம்பூர் நகராட்சி தேர்தலில் வாய்ப்பு

அதனால் மலாய்க்காரர்களின் அம்னோ கட்சி, சீனர்களின் ம.சீ.ச. கட்சியுடன் இணைந்து போகும் தனமைகளை முன் நிறுத்தினார். 1952-ஆம் ஆண்டு கோலாலம்பூர் நகராட்சி தேர்தலில் போட்டியிட ம.இ.காவிற்கு வாய்ப்பு கிடைத்தது. டத்தோ ஓன் ஜாபார் தலைமையில் மலாயா சுயேட்சை கட்சியில் *Independent Malayan Party (IMP)* ம.இ.கா இணைந்து அந்தத் தேர்தலில் போட்டியிட வாய்ப்புகள் கிட்டின.  
1955-இல் துன் வீ.தி.சம்பந்தன் பொறுப்பேற்ற பிறகு ம.இ.கா.வின் உறுப்பினர்கள் எண்ணிக்கை அதிகரித்தது. இவர் தலைமைத்துவத்தின் கீழ், ஒரு பரந்த அடிப்படையில் ம.இ.கா. புதுத் தோற்றம் கண்டது. 1957 ஆகஸ்டு 31ஆம் நாள் மலேசியாவிற்குச் சுதந்திரம் கிடைத்தது.  
அந்த மெர்டேகா சுதந்திர ஒப்பந்தம் லண்டனில் கையெழுத்தானது. அதில் துன் வீ.தி.சம்பந்தன் மலேசிய இந்தியர்களின் பிரதிநிதியாகக் கையெழுத்திட்டார்.
# மலேசிய இந்திய காங்கிரசு

## வரலாறு

### தடுமாறி நின்ற தமிழ்க் குடும்பங்கள்

இந்தக் காலக் கட்டத்தில் ம.இ.கா. ஒரு பெரும் சவாலை எதிர்நோக்கியது. மேலை நாட்டு நிறுவனங்கள் ரப்பர் தோட்டங்களை விற்று விட்டுத் தாயகம் திரும்பிக் கொண்டிருந்தன. அந்த வாய்ப்புகளைப் பயன்படுத்திக் கொண்ட உள்நாட்டவர் அந்தத் தோட்டங்களை வாங்கித் துண்டாடத் தொடங்கினர்.  
அதனால் பல ஆயிரம் இந்தியத் தொழிலாளர்கள் வேலைகளை இழந்து வாழ்க்கையில் தடுமாறிப் போய் நின்றனர்.நடுத்தெருவிற்கு வந்து நின்ற தமிழ்க் குடும்பங்கள் ஆயிரம் ஆயிரம்.  
இதைப் பார்த்த முன்னாள் பிரதமர் துங்கு அப்துல் ரஹ்மான் அவர்கள் இந்த விவகாரத்தில் உடனடியாகத் தலையிட்டு தோட்டங்கள் துண்டாடப் படுவதைத் தற்காலிகமாக நிறுத்தி வைத்தார். நாடாளுமன்றத்தில் தோட்டத் துண்டாடல் சட்டத்தையும் நிறைவேற்றினார்.
# மலேசிய இந்திய காங்கிரசு

## வரலாறு

### தோட்டம் தோட்டமாகச் சென்ற துன் சம்பந்தன்

மலேசியாவில் பிரதமர் பதவியில் இருந்தவர்களில் மலேசிய இந்தியர்களின் நலன்களில் அதிகமாகக் கவனம் செலுத்திய பிரதமர் துங்கு அப்துல் ரஹ்மான் ஆகும்.தோட்டங்கள் துண்டாடப் பட்டதினால் இந்திய இனம் தடுமாறிப் போய் நின்றக் கட்டத்தில் ம.இ.கா. தீவிரமாகக் களம் இறங்கியது.  
துன் வீ.தி.சம்பந்தன் வீடு வீடாக, தோட்டம் தோட்டமாகச் சென்று தோட்டத் தொழிலாளர்களிடம் பத்து பத்து வெள்ளியாகச் சேகரித்தார்.அல்லும் பகலும் அலைந்து பணத்தைச் சேர்த்தார். அரசாங்கச் சலுகைகளைப் பயன் படுத்தவில்லை. அத்துடன் அரசாங்க வாகனங்களையும் பயன் படுத்தவில்லை. தன் சொந்த வாகனங்களைப் பயன் படுத்தினார்.
# மலேசிய இந்திய காங்கிரசு

## வரலாறு

### தேசிய நிலநிதிக் கூட்டுறவு சங்கம்

அந்தப் பத்துப் பத்து வெள்ளி மூலதனத்தில் உருவானது தான் *National Land Finance Cooperative Society (NLFCS)* எனப் படும் தேசிய நிலநிதிக் கூட்டுறவு சங்கம். இந்தத் தேசிய நிலநிதிக் கூட்டுறவு சங்கம் தான் 1970-ஆம் ஆண்டுகளில் ஆசியாவிலேயே ஆகப் பெரிய கூட்டுறவு சங்கமாக விளங்கியது.  
துன் சம்பந்தனின் தன்னலமற்ற சேவைகளினால் ஆயிரம் ஆயிரம் இந்தியர் குடும்பங்கள் இப்போது நல்ல நிலையில் வாழ்ந்து கொண்டு வருகின்றன. துன் சம்பந்தன் அவர்களை மலேசிய இந்தியர்கள் கர்ம வீரர் காமராசராக நினைக்கின்றார்கள்.  
மலேசியாவில் பூரோ வங்கி *(Bank Buruh)* எனும் தொழிலாளர் வங்கி உருவாவதற்குக் காரணமாக இருந்தவரும் துன் சம்பந்தன் அவர்களே.1973-ஆம் ஆண்டில் இருந்து தேசிய நிலநிதிக் கூட்டுறவு சங்கத்தின் தலைவராக டான்ஸ்ரீ கே.ஆர். சோமசுந்தரம் பணியாற்றி வருகின்றார்.
# மலேசிய இந்திய காங்கிரசு

## ம.இ.கா தலைவர்கள்

1. ஜான் திவி (1946–1947)
1. பூத் சிங் (1947–1950)
1. கே. இராமநாதன் (1950–1951)
1. கே. எல். தேவாசர் (1951–1955)
1. துன் வீ. தி. சம்பந்தன் (1955–1973)
1. வி.மாணிக்கவாசகம் (1973–1979)
1. ச. சாமிவேலு (1979–2010)
1. ஜி. பழனிவேல் (2010–2015)
1. ச. சுப்பிரமணியம் (2015 - தற்சமயம் வரை)
# மலேசிய இந்திய காங்கிரசு

## ம.இ.காவின் நோக்கம்

- மலேசியாவின் தன்னாட்சி உரிமையையும், சுதந்திரத்தையும் தற்காத்து பேணிக் காப்பாற்றுதல்
- மலேசிய அரசியல் சட்டத்தை கடைப்பிடித்தல்; ருக்குன் நெகாரா கோட்பாடுகளைப் பின்பற்றுதல்
- மலேசிய இந்தியர்களின் சட்டபூர்வமான இலட்சியங்களுக்கு ஆக்கம் ஊட்டுதல்
- மலேசிய வாழ் இந்தியர்களின் அரசியல், பொருளாதரம், கல்வி, கலாச்சார சமூக உரிமைகளை மேம்படுத்தல்
- இனங்களுக்கிடையிலான நல்லெண்ணத்தையும், ஒற்றுமையையும் வளர்த்தல்
- மற்ற இயக்கங்களுடன் ஒத்துழைத்தல்; இணைந்து பணியாற்றுதல்
- மற்ற சமுதாயத்துடன் இணைந்து நின்று மலேசியாவின் முன்னேற்றத்திற்குப் பாடுபடுதல்
# வீட்டு வடிவமும் பண்பாடும் (நூல்)

**வீட்டு வடிவமும் பண்பாடும்** (House Form and Culture) என்பது கட்டிடக்கலைஞரும், கட்டிடக்கலைத் துறைப் பேராசிரியருமான அமாசு ராப்பப்போர்ட் என்பவர் ஆங்கிலத்தில் எழுதிய ஒரு நூல் ஆகும். பிரென்டிசு-ஆல் பண்பாட்டுப் புவியியல் தொடரின் ஒரு பகுதியாக இந்நூல் 1969 ஆம் ஆண்டில் வெளியிடப்பட்டது. உலகெங்கிலும் வாழும் பல்வேறு சமுதாயங்களில் புழக்கத்தில் இருக்கும் வீடுகளின் வடிவங்களைப் பண்பாட்டுக் காரணிகளே தீர்மானிக்கின்றன என்பதை இந்நூல் நிறுவமுயல்கிறது. 20 ஆம் நூற்றாண்டின் அறுபதுகளில், உலகம் முழுவதிலும் உள்ள சாதாரண மக்களுடைய கட்டிடங்களைக் கட்டிடக்கலையின் ஆய்வுப் பரப்புக்குள் கொண்டு வருவதில் இந்நூலின் பங்களிப்பு மிகவும் முக்கியமானது.
# வீட்டு வடிவமும் பண்பாடும் (நூல்)

## நோக்கம்

பல ஆண்டுகள் ஒரு சூழல் வடிவமைப்பாளரின் நோக்கில், தொடக்கநிலை மற்றும் நாட்டார் கட்டிடங்கள், குடியிருப்புக்கள் என்பவை தொடர்பில் செய்த ஆய்வுகளின் விளைவே இந்நூல் என்று தனது முன்னுரையில் குறிப்பிட்டுள்ளார் நூலாசிரியர். இத்தகைய கட்டிடங்களை உருவாக்கும் காரணிகள் அவற்றுக்குத் தெளிவானவையும், அடையாளம் காணத்தக்கவையுமான இயல்புகளை அளிக்கின்றன என்றும் அவர் குறிப்பிடுகின்றார். அவற்றிலிருந்து தற்காலத்துக்குத் தேவையான பாடங்களைப் பெற்றுக்கொள்வதே ஆசிரியரது நோக்கமாகக் காட்டப்படுகிறது.
# வீட்டு வடிவமும் பண்பாடும் (நூல்)

## உள்ளடக்கம்

வீடுகளின் வடிவங்களைத் தீர்மானிக்கும் காரணிகள் எவை என்னும் கேள்விக்கு விடையாகப் பல்வேறு காரணிகளை முன்வைத்துக் கோட்பாடுகள் முன்மொழியப்பட்டுள்ளன. தட்பவெப்ப நிலையும் அதன் பாதிப்புக்களிலிருந்து பாதுகாத்துக் கொள்வதற்கான தேவையுமே வீடுகளின் வடிவங்களைத் தீர்மானிக்கிறது என்பது ஒரு கொள்கை. கட்டிடப் பொருட்கள், கட்டுமானமுறை, தொழில்நுட்பம் என்பனவே இக் காரணிகள் என்பது இன்னொரு கருத்து. கட்டிடக்களம், பாதுகாப்புத் தேவைகள், பொருளாதாரம், சமயம், என்பவற்றையும் இத்தகைய காரணிகளாக முதன்மைப்படுத்திய கோட்பாடுகள் உள்ளன. இக் காரணிகள் வீட்டு வடிவத்தில் தாக்கங்களை ஏற்படுத்துகின்றன என்பதை ஏற்றுக்கொள்ளும் ராப்பப்போர்ட், முதன்மைக் காரணியாக விளங்குவது பண்பாடே என்கிறார். உலகின் பல பகுதிகளிலும் வாழும் பல சமுதாயங்களிலிருந்து எடுத்துக்காட்டுகளைப் பயன்படுத்தி எடுத்துக் கொண்ட பொருளை விளக்குகிறது இந்த நூல்.
# அரைப்பேரச்சு

**பேரச்சு** என்பது ஒரு நீள்வட்டத்தின் பெரிய விட்டமாகும். விட்டமானது அதன் குவியங்கள் மற்றும் மையத்தின் ஊடாக செல்லும் கோடாகும், இது நீள்வட்டத்தின் மிக அகலமான அமைப்பில் முடியும்.**அரைப்பேரச்சு** (*semi-major axis*) என்பது இதன் அரைவாசி ஆகும். ஆகவே இது மையத்திலிருந்து நீள்வட்டத்தின் குவிய விளிம்புக்கான தூரமாயிருக்கும்.
# கத்தோலிக்க திருச்சபையின் வரலாற்று நிகழ்ச்சிக் கால வரிசை

கிறித்தவ சமய வரலாற்றிலும் உலக வரலாற்றிலும் கத்தோலிக்க திருச்சபையின் வரலாறு ஒரு முக்கிய இடத்தை வகிக்கிறது . இயேசு கிறிஸ்துவின் போதனைக்குச் செவிமடுத்து அவரைப் பின்பற்றியோர் ஒரு குழுவாக அமைந்த போது அக்குழு திருச்சபை என்னும் பெயர் பெற்றது.
**கத்தோலிக்க திருச்சபையின் வரலாற்று நிகழ்ச்சிக் கால வரிசை** என்னும் இக்கட்டுரை உலகளாவிய முறையில் பரந்து விரிந்துள்ள கத்தோலிக்க திருச்சபையில் கடந்த இரண்டாயிரம் ஆண்டுகளாக நடந்துள்ள முதன்மையான நிகழ்வுகளைச் சுருக்கமாகத் தருகின்றது.
# கத்தோலிக்க திருச்சபையின் வரலாற்று நிகழ்ச்சிக் கால வரிசை

## கத்தோலிக்க திருச்சபை - பெயர் விளக்கம்

கிரேக்கத்தில் *எக்ளேசியா* (ekklesia - ἐκκλησία) என்றும் இலத்தீனில் ecclesia என்றும் அமைந்த மூலச் சொல்லுக்கு *மக்கள் கூட்டம்/குழு/அவை/சபை* (assembly, congregation, church community) என்பது பொருள். ஆங்கிலத்தில் church என்றுள்ள சொல் பழைய ஆங்கிலத்தில் இருந்த "cirice" என்னும் சொல்லின் திரிபு. அச்சொல் "kirika" என்னும் மேற்கு செர்மானிய மூலத்திலிருந்து வருவது. அதற்கும் அடிப்படையாக இருப்பது கிரேக்க மூலம். கிரேக்க மொழியில் kurios (κύριος) என்பது *ஆண்டவர்*, *தலைவர்*, *மேல்நர்* என்னும் பொருள்தரும். இச்சொல் சாவிலிருந்து உயிர்பெற்றெழுந்த இயேசு கிறிஸ்துவைக் குறிக்க கிறித்தவர்களால் பயன்படுத்தப்பட்டது. *ஆண்டவராகிய இயேசு கிறிஸ்துவைச் சார்ந்தவர் குழு/சபை* என்பது கிரேக்கத்தில் ekklēsia kuriakē (ἐκκλησία κυριακή =congregation of the Lord). இவ்வாறு church என்னும் சொல் *திருச்சபை* என்றும், திருச்சபையினர் கூடி வந்து வழிபாடு நடத்துகின்ற *கோவில்* என்றும் இருபொருள்கள் பெறலாயிற்று.  
**கத்தோலிக்க** என்னும் சொல்லும் கிரேக்க மொழியிலிருந்து வருவதே. இலத்தீனில் catholicus என்பதன் கிரேக்க மூலம் katholikos (καθολικός). அதன் பொருள் *பொதுவான*, *எங்கும் பரந்த*, *அனைத்தையும் உள்ளடக்குகின்ற* என்பது. உரோமையை மைய இடமாகக் கொண்ட கிறித்தவ திருச்சபை *கத்தோலிக்க* என்னும் பெயரைத் தன் அடைமொழியாகக் கொண்டது. எனவே அத்திருச்சபை உரோமை கத்தோலிக்க திருச்சபை'' (Roman Catholic Church = R.C. Church) என்னும் பெயராலும் அழைக்கப்படுவதுண்டு. இன்றைய உலகில் கத்தோலிக்க திருச்சபையே பிற கிறித்தவ சபைகளைவிட விரிந்து பரந்து காணப்படுகிறது. அதன் தலைவராகிய போப்பாண்டவரும் உலகறிந்த தலைவராக உள்ளார்.  
இக்கட்டுரையில் உரோமன் கத்தோலிக்க திருச்சபையின் வரலாற்றில் நிகழ்ந்த முதன்மை நிகழ்ச்சிகள் கால வரிசையில் (Timeline) பட்டியலிடப்படுகின்றன. பொது நிகழ்ச்சிகளே குறிக்கப்படுவதால் இந்தியா , இலங்கை போன்ற தனி நாடுகளின் திருச்சபை வரலாறு பற்றிய விவரமான வரலாற்றினை வேறு இடங்களில் காணலாம்.  
இயேசு கிறிஸ்துவால் தோற்றுவிக்கப்பட்ட சபை திருச்சபை என்று அழைக்கப்படுகிறது. அத்திருச்சபை கத்தோலிக்க திருச்சபையில் உறைகிறது என்பது கத்தோலிக்க கொள்கை. பிற கிறித்தவ சபைகளிலும் கிறித்தவக் கொள்கைகளும் பண்புகளும் உள்ளன என்பதைக் கத்தோலிக்கர் மறுப்பதில்லை. என்றாலும், தன்னகத்தே கிறித்தவ வெளிப்பாட்டின் முழுமை உள்ளது என்பது கத்தோலிக்க சபையின் உறுதிப்பாடு.
# கத்தோலிக்க திருச்சபையின் வரலாற்று நிகழ்ச்சிக் கால வரிசை

## திருச்சபை வரலாற்றின் கால கட்டங்கள்

கத்தோலிக்க திருச்சபையின் வரலாறு இரண்டாயிரம் ஆண்டுகளுக்கு மேலான கால கட்டத்தை உள்ளடக்கியது. அதன் வரலாற்றுக் காலங்களைப் பின்வருமாறு பிரிக்கலாம்:  
- திருச்சபை உருவாதல்: கிறிஸ்து பிறப்பு முதல் கி.பி. 33 வரை
- திருச்சபையின் தொடக்க காலம்: கி.பி. 34-312
- திருச்சபையின் தொடக்க காலம்: கி.பி. 313-476
- திருச்சபை வரலாற்றின் நடுக் காலம்: கி.பி. 477-799
- திருச்சபை வரலாற்றின் நடுக் காலம்: கி.பி. 800-1453
- திருச்சபை வரலாற்றின் நடுக் காலம்: கி.பி. 1454-1600
- திருச்சபை வரலாற்றின் நவீன காலம்: கி.பி. 1600-1800
- திருச்சபை வரலாற்றின் நவீன காலம்: கி.பி. 19ஆம் நூற்றாண்டு
- திருச்சபை வரலாற்றின் தற்காலம்: கி.பி. 20ஆம் நூற்றாண்டு
- திருச்சபை வரலாற்றின் தற்காலம்: கி.பி. 21ஆம் நூற்றாண்டு  
(தொடர்ச்சி): திருச்சபை உருவாதல்: கிறிஸ்து பிறப்பு முதல் கி.பி. 33 வரை
# தமிழ்வாணன்

**தமிழ்வாணன்** (மே 22, 1926 - நவம்பர் 10, 1977) தமிழக எழுத்தாளரும், இதழாசிரியரும் ஆவார்.
# தமிழ்வாணன்

## வாழ்க்கைச் சுருக்கம்

தமிழ்வாணன் தமிழ்நாட்டின் அன்றைய இராமநாதபுரம் மாவட்டத்தில் உள்ள தேவகோட்டையில் வாழ்ந்த லெட்சுமணன் செட்டியாருக்கும் பிச்சையம்மை ஆச்சிக்கும் இரண்டாவது மகனாக 1926 மே 5ஆம் நாள் பிறந்தார். இராமநாதன் என்பது இவரது இயற்பெயர். தமிழ்த்தென்றல் திரு. வி.க. இவருக்கு "தமிழ்வாணன்" எனப் பெயரைச் சூட்டினார்..
# தமிழ்வாணன்

## பத்திரிகைத் துறையில்

வல்லிக்கண்ணனை ஆசிரியராகக் கொண்டு திருச்சியில் இருந்து வெளிவந்த கிருஷ்ணசாமி ரெட்டியாரின் "கிராம ஊழியன்" பத்திரிகையில் தமிழ்வாணன் 30 ரூபாய் சம்பளத்தில் உதவி ஆசிரியராகச் சேர்ந்தார். பல எழுத்தாளர்களுடன் பழகும் வாய்ப்புக் கிடைத்தது. சில மாதங்களில் கிராம ஊழியன் ஆசிரியராய் பதவி உயர்வு பெற்றார். அதன் பின்னர் சென்னை வந்த தமிழ்வாணன் "சக்தி" என்ற மாத இதழை வெளியிட்டு வந்த வை. கோவிந்தன் தொடங்கிய "அணில்" என்ற குழந்தைகளுக்கான புதிய வார இதழில் ஆசிரியராகப் பொறுப்பேற்றார். "துணிவே துணை" என்ற சொற்றொடரை குறிக்கோளுரையாக அறிமுகப்படுத்தினார்===  
1. அஸ்ஸாம் எல்லையில்
1. ஆயிரம் கண்கள்
1. இமயத்தின் உச்சியில்
1. இரகசியம்
1. இரண்டாவது நிலா
1. இரண்டு பேர்
1. இரவு மணி இரண்டு
1. இருண்ட வீடு
1. இரும்புக்கை மனிதன்
1. இருள்
1. இருளில் வந்த இருவர்
1. இன்பவல்லி இதுவா உன் முடிவு?
1. இன்றோ? நாளையோ?
1. இன்னுமா உயிரோடு இருக்கிறாய்?
1. உயிர்வாழ்வது உன்னாலே
1. உயிலும் உயிரும் (1967-68இல் கல்கண்டில் வெளிவந்த தொடர்
1. உன் மனம் காயோ? பழமோ?
1. எங்கிருந்தோ கேட்ட குரல்
1. எல்லாம் தவறு!
1. என்னுடன் பறந்து வா
1. என்னைத்தேட வேண்டாம்
1. என்னைத் தொடாதே!
1. ஏழரைமணி எக்ஸ்பிரஸ்
1. ஒரு கழுகு ஒரு புறா
1. ஒரு கழுகு காத்திருக்கிறது
1. ஒரு குரல்
1. ஒற்றைக்கண் மனிதன்
1. கடலில் கண்டெடுத்த புதையல்
1. கடலில் தெரிந்த கை
1. கடலில் மர்மம்
1. கடைசி வரை காத்திரு
1. கண்ணம்மா
1. கண்ணில் கலந்த கண்ணே!
1. கதவு திறந்தது! கை தெரிந்தது!!
1. கம்ப்யூட்டர் கொலை
1. கருகிய கடிதம்
1. கருநாகம்
1. கவிழ்ந்த கப்பல்
1. கள்ளனைத் திருத்திய கன்னி
1. கன்னி நீ ஒரு கனி
1. காணக் கிடைக்காத பணம்
1. காபரே கேர்ள்
1. காலடி ஓசை
1. கால்கள் தெரிந்தன!
1. கான்ஸ்டபிள் கண்ணம்மா
1. கிழக்கே உதித்த காதல்
1. கைதி நம்பர் 811
1. கொல்லும் நேரம்
1. சிம்லாவில் கண்ட அழகி
1. சிரிப்பொலி கேட்டது
1. சிறைக்கு வெளியே
1. சீன ஒற்றர்கள்
1. சுவரில் தெரிந்த நிழல்
1. ஞாபகசக்தி இல்லையா?
1. ஞானக்கிறுக்கு
1. ஞானயோகம்
1. பணத் தொல்லைகளைப் போக்கப் பல வழிகள்
1. பதினான்காவது மாடி
1. பம்பாய்ப் பைத்தியம்
1. பயங்கர நகரம்
1. பாலைவனத்தில் பத்து நாட்கள்
1. பின்னிரவு
1. புயல்
1. புயல்வீசிய இரவில்
1. புரூச்
1. பெண்கள் தேடிய புதையல்
1. பெண்ணை நம்பாதே
1. பெயர் இல்லாத தெரு
1. பேய்
1. பேய் பேய்தான் (1967இல் கல்கண்டில் வெளிவந்த தொடர்)
1. மஞ்சள் தலையணை
1. மர்மத்தீவு
1. மர்ம மனிதன்
1. மலையில் மறைந்த மனிதன்
1. மணிமொழி நீ என்னை மறந்துவிடு
1. மருதமலைச்சாரலிலே
1. மலர்க்கொடி உன்னை மறப்பது எப்படி?
1. மழைக்குப்பின்
1. மனிதர்கள் இல்லாத தீவு
1. மனைவி
1. மாயக்கள்ளன்
1. மீனழகி
1. மூடிக்கிடக்குதே உன் நெஞ்சம்
1. மூவரை விழுங்கிய முதலை
1. துப்பாக்கிமுனை
1. தொலைபேசியில் பேசியது யார்?
1. நடிகையின் உயில்
1. நடுவிரல்
1. நண்டு
1. நம் காரியத்தை நாம் சாதித்துக்கொள்வது எப்படி?
1. நாற்பதினாயிரம் ரூபாய்
1. நிழல் மனிதன்
1. ரகசியம் (இரு பாகங்கள்)
1. ரயில் திருடன்
1. வள்ளுவர் பாதை.
1. விலகிநில்
1. வைரம்
1. வெறி
1. ஷாக்
1. 153
1. 12 ஓ கிளாக்  
===சங்கர்லால் துப்பறியும் கதைகள்
- தெலுங்கில் வெளிவந்த திரைப்படங்கள் இரண்டை *பிள்ளைப்பாசம்*, *துடிக்கும் துப்பாக்கி* என்ற பெயரில் தமிழில் மொழிமாற்றம் செய்து வெளியிட்டார்.
- *காதலிக்க வாங்க* என்ற தமிழ்த் திரைப்படத்தை தானே கதை, வசனம் எழுதித் தயாரித்து வெளியிட்டார்.
# தமிழ்வாணன்

## மணிமேகலைப் பிரசுர வெளியீடுகள்

1. ஒல்லியாக இருக்கும் நீங்கள் குண்டாக விரும்புகிறீர்களா?
# கலோரி

**கலோரி** (Calorie) அல்லது **கனலி** என்பது வெப்பத்திற்கான ஒரு அலகு ஆகும். இது அனைத்துலக முறை அலகுகளுக்கு முந்தைய காலத்தில் 1824ஆம் ஆண்டு நிக்கொலசு கிளெமண்ட் என்பவரால் உருவாக்கப்பட்டது. ஒரு கிராம் நீரின் வெப்பநிலையை ஒரு சென்டிகிரேடு அளவுக்கு உயர்த்துவதற்குப் பயன்படும் வெப்பத்தின் அளவு ஒரு கனலி ஆகும். தற்போது வெப்பம் அல்லது ஆற்றல் ஆகியவற்றை அளக்க அனைத்துலக முறை அலகான ஜூல் என்பதே பரவலாகப் பயன்படுகிறது. ஒரு கலோரி என்பது 4.2 ஜூலுக்குச் சமமாகும். உணவில் இருந்து கிடைக்கும் ஆற்றலுக்கு மட்டும் இன்னும் பல இடங்களில் கலோரி என்னும் அலகு பயன்படுத்தப்படுகிறது. நாம் உண்ணும் உணவு உயிர்வளியுடன் சேர்ந்து எரி சக்தியாக மாற்றமடைகிறது. இவ்வுடல் சக்தி உருவாகக் காரணமாக அமையும் எரிபொருள் சக்தியே கனலி ஆகும்.செல்லில் உள்ள மைட்டோகாண்டிரியா என்ற பகுதியில் தான் எரிதல் நடைபெறுகிறது. நம் உடல் நன்கு செயல்பட ஒரு குறிப்பிட்ட அளவு கனலி நமக்குத் தேவை. இத்தேவை நம் உடல் பருமன், நாம் செய்யும் வேலை இவற்றைப் பொருத்து அமையும்.
# கலோரி

## உணவும் கனலியும்

நாம் உண்ணும் உணவுப் பொருட்கள் ஒவ்வொன்றிலும் அடங்கியுள்ள கனலியின் அளவு வெவ்வேறு எண்ணிக்கையுடையனவாகும். நாம் உட்கொள்ளும் உணவு உடலுள் எரிந்து ஒரு குறிப்பிட்ட எண்ணிக்கையில் கனலியை வெளிப்படுத்தும். சான்றாக ஒரு கிராம் புரத உணவு நான்கு கனலிகளை வெளியாக்கும். அதே சமயத்தில் ஒரு கிராம் கொழுப்பு உணவு ஒன்பது கனலிகளை வெளியாக்கும். கனலி வெப்பம் வெளிப்பட ஆதாரமான எரிபொருள்களைப் பற்றி உடல் கவலைப்படுவதே இல்லை. எவ்வகை உணவுப் பொருளாயினும் அதிலிருந்து எரிசக்தியாக கனலி வெளிப்பட்டு உடல் இயக்கம் செம்மையாக அமைய ஆற்றல் ஊட்டுகிறது.
# கலோரி

## வேலையும் கனலியும்

10000 கலோரி – 1 கிலோ எடையாகும். நம் உடல் பருமன், நாம் மேற்கொள்ளும் பணி இவைகளுக்கேற்ப நமக்குக் கனலிகள் தேவைப்படுகின்றன. சான்றாக 45 கிலோ எடையுள்ள ஒருவன் ஓய்வாக இருக்கும்போது அவனுக்கு ஒரு நாளைக்கு 1,680 கிலோ கனலி வெப்பம் தேவைப்படுகிறது. அதே மனிதன் ஒரு சாதாரண வெலையைச் செய்வதென்றால் அவனுக்கு ஒரு நாளைக்கு 3,360 கனலி தேவைப்படும். அதே மனிதன் மிகக் கடினமான வேலையைச் செய்ய நேர்ந்தால் அவனுக்கு 6,720 கனலிகள் தேவைப்படும். இவாறு செய்யும் வேலைக்கேற்ப கனலி தரும் உணவு வகைகளை உட்கொள்வதன் மூலம்தான் அவரவர் உடலை நன்முறையில் பெணுதலாக வைத்துக் கொள்ளவும் ஆற்றலோடு உடலை இயக்கச் செய்யவும் முடியும். கோடைக் காலத்தைவிட குளிர் காலத்தில் நாம் அதிக அளவு கனலிகளைப் பயன்படுத்துகிறோம் பெரியவர்களைவிட குழந்தைகளுக்கு அதிக கனலி தேவைப்படும். காரணம் , முதியவர்களை விட சிறுவர்களுக்கு வேகமாக உண்ணும் உணவு எரிந்து வெப்ப சக்தியாக மாறுவதேயாகும்.